open-index/open-wikipedia-markdown huggingface dataset:
Burlesk

**Burlesk** er opprinnelig en betegnelse på en grovkornet komedie, ofte et såkalt satyrspill. Burlesk kan også brukes om andre kulturuttrykk som karikerer og imiterer noe på en latterlig og avslørende måte, særlig innen litteratur og musikk og gjerne i form av komiske opptrinn. Showene var en kombinasjon av satire, performance-kunst og voksenunderholdning. I dag brukes ordet mest som adjektiv på norsk med betydningene «overdrevent komisk», «løssluppen» eller «fantastisk». Ordet *burlesque* betyr egentlig opp-ned, og sjangeren handler ofte om å snu sosiale normer på hodet.

Burlesk eller *burlesque* er også navnet på en seksuelt utfordrende revysjanger i USA. Slike burlesker oppstod rundt 1850-årene som et grovere motstykke til de tradisjonelle vaudeville og varieté-showene. Burleskene fortsatte inn på 1900-tallet og slo igjennom tidlig på dette århundret. Det hadde stjerner som Josephine Baker og Mae West. Den mest kjente moderne burleskdanseren er Dita Von Teese, som har vært ansvarlig for påkostede forestillinger, hvor hun for eksempel danser i et stort martiniglass. Burlesken har seinere utviklet seg til blant annet striptease og grovere stand-up-komikk. Til forskjell fra striptease blir burleskdans preget av mye moro og referanser til gammel vaudeville. Burleskdansere er ikke fullstendig nakne, men tildekker brystvorter samt underliv. Genren er imidlertid sterkt seksualisert. Sjangeren har imidlertid opplevd en oppblomstring fra midten av 1990-årene.

I sin moderne form er burlesk en kombinasjon av show, dans og striptease. Betegnelsen er da ofte Neo-Burlesque (»nyburlesk»). 

Selve ordet *burlesk* kommer via det franske *burlesque* og italienske *burlesco* fra det italienske ordet *burla* som betyr «spøk».

Burlesque og vaudeville ble de viktigste musikkteatersjangrene på 1800-tallet. De er en blanding av farse og opera. Fenomenet oppsto hovedsakelig i New York, hvor mange stilarter ble utprøvd før de eventuelt ble spredt utover USA og videre til Europa. De sentrale byene i Europa var Wien, Paris og London, da kanskje London peker seg ekstra ut mot slutten av 1800-tallet med west-end. Dansen er en sentral del, særlig i burlesquen. Ment for å underholde med latter.

Burlesquen og kabareten hadde et tvilsomt rykte, da det ikke var skolerte sangere eller dansere, men prostituerte som ble forøkt forvandlet på scenen. Kabareten hadde egne klubber hvor alkoholserveringen var med for å få det til å gå rundt, men da forbudstiden i USA kom, ble den flyttet til nattklubbene. Burlesquen var tidligere enkel underholding for de lavere klassene, men etter hvert turnerte de over hele USA med parodier på operaer, hadde overdådige sceneshow, halvnakne damer som spilte begge kjønn. Vaudevillen var amerikansk med allsang, sketsjer, rene konsertopptrinn og komiske innslag. Denne sjangeren markerer starten på masseunderholdningen.

## Se også
* Komedie
* Lystspill
* Striptease

## Eksterne lenker
*
Eksoplanet

**Eksoplaneter**, eller *ekstrasolare planeter* (fra gresk *ekso*, «ute», «utenfor»), er planeter som går i bane rundt andre stjerner enn solen. De tilhører derfor andre solsystemer enn vårt. Pr.  er  kjente eksoplaneter (fordelt på  planetsystemer hvorav  har fler enn én planet) listet i Extrasolar Planets Encyclopaedia.

Mye forskning ligger bak arbeidet med å finne eksoplaneter, og først på 1990-tallet kunne man med rimelig sikkerhet hevde at man virkelig hadde oppdaget noen. Siden 2002 har det blitt oppdaget en rekke eksoplaneter hvert år.

13. november 2008 offentliggjorde NASA for første gang bilder av en eksoplanet, Fomalhaut b, som går i bane rundt stjernen Fomalhaut. Planetens eksistens ble påvist teoretisk før den ble fotografert. Planeten er lokalisert til Den sørlige fisken (Piscis Austrinus), 25 lysår fra Jorda.

## Referanser


## Eksterne lenker
* 
*  Dokument om oppdagelsen av Fomalhaut b
Coro

**Santa Ana de Coro**, oftest omtalt som bare **Coro**, er en by det vestlige Venezuela og hovedstad i delstaten Falcón. Byen har ca. 170&nbsp;000 innbyggere.

## Historie
Byen ble grunnlagt i 1527 og er den eldste byen i det vestlige Venezuela. Byen var Venezuelas første hovedstad.

## Turisme
Med sin historiske kolonialarkitektur og unike naturscenarier, trekker Coro til seg mange turister. Det koloniale området er et urbant landskap fra 1700- og 1800-tallet med brosteinsgater og typiske bygninger fra kolonitiden. Noen av bygningene er museer, fylt med religiøse ikonmlerier, eller har nasjonalhistorisk verdi. I byens nordøstlige del ligger *Los Medanos de Coro*, naturlig formede sanddyner som strekker seg over et stort område, helt ut til havet. En times bilkjøring nordover finner man strender som er berømte for vindsurfere.

## Eksterne lenker
* Coroweb 
* UNESCO World Heritage Centre – Coro and its Port
Crook County (Oregon)

**Crook County** er et fylke i den amerikanske delstaten Oregon. Det ligger i de sentrale delene av staten og grenser mot Deschutes County i sør, Jefferson County og Wheeler County i nord, Grant County i øst og mot Harney County i sørøst.

Crook Countys totale areal er 7 737 km² hvorav 21 km² er vann. I 2000 hadde fylket 19 182 innbyggere og administrasjonssenteret ligger i byen Prineville som også er fylkets største by. Fylket ble grunnlagt i 1882 og har fått sitt navn etter general George Crook som deltok i amerikanske borgerkrigen. 

## Eksterne lenker
*
Marion County (Oregon)

**Marion County** er et fylke i den amerikanske delstaten Oregon. Det ligger i den nordvestlige delen av staten og grenser mot Linn County i sør, Polk County i vest, Yamhill County i nordvest, Clackamas County i nord, Wasco County i nordøst og mot Jefferson County i øst.

Marion Countys totale areal er 3 093 km² hvorav 26 km² er vann. I 2005 hadde fylket 305 265 innbyggere og administrasjonssenteret ligger i byen Salem som også er fylkets største by. Fylket ble grunnlagt i 1843 og har fått sitt navn etter Francis Marion som var general under den amerikanske uavhengighetskrigen.

## Eksterne lenker
*
Clackamas County

**Clackamas County** er et fylke i den amerikanske delstaten Oregon. Det ligger i den nordvestlige delen av staten og grenser mot Multnomah County i nord,  Hood River County i nordøst, Wasco County i øst, Marion County i sør, Yamhill County i west og mot Washington County i nordvest.

Clackamas Countys totale areal er 4&nbsp;867 km² hvorav 28 km² er vann. I 2000 hadde fylket 338&nbsp;391 innbyggere og administrasjonssenteret ligger i byen Oregon City. Fylket ble grunnlagt i 1843 og har fått sitt navn etter indianerstammen Clackamas.

## Eksterne lenker
*
Aude (elv)

**Aude** (latin: *Atax*) er en elv i regionen Occitanie i sørvestlige Frankrike. Elven har gitt navn til departementet Aude. Kilden til Aude ligger i departementet Pyrénées-Orientales i Pyreneene, og elven har en lengde på 224 kilometer. Aude renner ut i Middelhavet ved byen Narbonne. Elven er navigerbar med kano eller flåte for bortimot hele dens lengde. 

## Etymologi

I antikken var Aude kalt for Atax av romerne. En del antikke forfattere kalte elven for Narbôn, eksempelvis Polybios.

I Roussillons samling av chartere og opptegnelser for Alart i 1342 er elven kalt for Auda eller Ribera d'Aude. I middelalderen var betegnelsene Adice, igjen Atax, Fluvium Atacis, Flumine Atace, Flumen Ataze, og Juxta Aditum fluvium benyttet for å henvise til elven. I all sannsynlighet er det nåværende navnet kommet fra en gradvis evolusjon av Atex gitt av Strabon et ord lånt fra det galliske begrepet *atacos* i betydningen «livlig/energisk» eller «meget rask».

## Sideelver
* Galbe
* Bruyante
* Rébenty
* Aiguette
* Sou

## Steder langs elven
* Pyrénées-Orientales: Matemale, Formiguères
* Aude: Axat, Couiza, Limoux, Carcassonne

## Referanser


## Eksterne lenker
*
Yamhill County

**Yamhill County** er et fylke i den amerikanske delstaten  Oregon. Det ligger i den nordvestlige delen av staten og det grenser mot Clackamas County i øst, Marion County i sørøst, Polk County i sør, Tillamook County i vest og mot Washington County i nord.

Yamhill Countys totale areal er 1 861 km² hvorav 7 km² er vann. I 2000 hadde fylket 84 992 innbyggere og administrasjonssenteret ligger i byen McMinnville, som også er fylkets største by. Den nest største byen er Newberg. Fylket ble grunnlagt i 1843.

## Eksterne lenker
*
Sarpanitu

**Sarpanitu** (*Ṣarpānītu(m)*), alternativt *Sarpanit, Zarpanit, Zarpandit, Zerpanitum, Zerbanitu*, eller *Zirbanit*, er i henhold til babylonsk mytologi en modergudinne, gemalinne av guden Marduk og var mor til Nebo.

## Navnet
Det er flere teorier på navnets opprinnelse. Det kan bety «(gudinne) av Sarpan», en landsby i nærheten av Babylon. Det kan også utledes av begrepet «penger» *(ṣarpu)*. Navnet kan også bety «den lysende» og hun synes assosiert med planeten Venus. Ved ordspill har hennes navn blitt tolket som *zēr-bānītu*, «frøenes skaper», og er dermed assosiert med gudinnen Aruru, som i henhold til babylonske myte var menneskehetens skaper. Det er også funnet under navnene Bēltiya, under kvinnelige Bel («Herre»), et annet navn for Marduk, eller i form av Erua. Hun kan ha vært den samme som Gamsu, Ishtar, og/eller Beltis (Bêlit, «frue», «herskerinne»).

## Mytologi
Hennes ekteskap med Marduk var feiret årlig ved nyttår i Babylon. Hun ble dyrket via den oppadstigende måne, og ble ofte framstilt som gravid, antagelig i rollen som beskytter for gravide kvinner. I det materiale som er etterlatt nevnes Sarpanitu utelukkende gjennom sin ektemann, og hun har ingen egen personlighet. Hans alter var i det store tempelet Esagila i Babylon. I nærvær av tempelet og nyttårsfeiringen ble ritualet *[[Hieros gamos]]*, hellig bryllup, utført ved den symbolske foreningen av Sarpanitu og Marduk (se Akitufeiringen).

## Referanser
Washington County (Oregon)

**Washington County** er et fylke i den amerikanske delstaten Oregon. Det ligger i den nordvestlige delen av staten og det grenser mot Tillamook County i vest, Columbia County i nord, Multnomah County i øst, Clackamas County i sørøst, Yamhill County i sør og mot Clatsop County i nordvest.

Washington Countys totale areal er 1&nbsp;874 km² hvorav 7 km² er vann. I 2000 hadde fylket 445&nbsp;342 innbyggere og administrasjonssenteret ligger i byen Hillsboro som også er fylkets største by. Fylket ble grunnlagt i 1849 og har fått sitt navn etter USAs første president, George Washington.

## Eksterne lenker
*
Orion (stjernebilde)

**Orion** er et av de mest kjente stjernebildene vi har. Det er oppkalt etter Orion i gresk mytologi. I det gamle Sumer mente man at stjernebildet forestilte Gilgamesh.

Stjernebildet inneholder lyssterke stjerner som Betelgeuze, Bellatrix og Rigel.

De tre kraftig lysende stjernene i midten heter Alnitak, Alnilam og Mintaka. I svensk folketradisjon blir Orions belte kalt for **Friggerocken**, altså **[[Frigg (gudinne)|Friggs]] rokkehode** (rokk var i gammel tid kjeppen som man festet spinnematerialet til [engelsk distaff], ikke det som snurret tråden - jf. plantenavnet kjerringrokk). Dette stammer trolig fra førkristen tid og er et av de spredte vitnemålene om den astronomiske mytologien som må ha funnes i Norden. «Marias Rokk» er en kristnet variant av dette navnet.

Stjernebildet var et av de 48 som ble beskrevet av Ptolemaios, og er også omtalt i Bibelen i Jobs bok kapittel 38, vers 31.

## Se også
* Karlsvogna

## Referanser


## Eksterne lenker
*
D12

**D12** (også kjent som **Dirty Dozen** eller **D-Twizzy**) var en amerikansk hiphop-gruppe. Gruppen ble dannet i 1995 i Detroit.

D12 ga ut flere albumer, de mest kjente er *Devils night* (2001) og *D12 World* (2004). I tillegg til har de også gitt ut singler som f.eks «Fight Music», «Purple Pills», «My Band» og «How Come».

Et av bandets medlemmer, Proof, ble skutt og drept i 2006 på grunn av en misforståelse i en nattklubb i Detroit. D12 har vært svært lite aktive i årene etter, men har en sjelden gang deltatt på konsertene til Eminem. 

31. august 2018 slapp Eminem ut albumet *Kamikaze*. I albumet har Eminem en sang som heter «Stepping Stone» hvor han forklarer at det ikke var meningen å bruke de andre som ett trappetrinn. Han nevnte også at D12 var offisielt oppløst. «It's not goodbye to our friendship, but D12 is over» – Eminem (Stepping Stone, *Kamikaze* 2018)

## Hvordan ble man medlem i D12?
De som ville bli medlem i D12, var nødt til å «Rap Battle» med Eminem. Grunnen til det var at Eminem er et geni når det gjelder å «disse» folk. Rytmen hans og setningene han bruker for å rakke ned på folk, skiller seg ut.

## Tidligere medlemmer

*Eminem
*Swift (Ondre Moore) aka **Swifty McVay**
*Fuzz Scoota aka **Fuz**
*Kuniva (Von Carlisle) aka **Rondell Beene**
*Charging Soldier; sparket ut
*Eye-Kyu; forlot gruppen
*Bizarre; forlot gruppen
*Killa Hawk; forlot gruppen
*Mr. Porter; forlot gruppen
*Fuzz Scooter; forlot gruppen

### Døde medlemmer
*Proof (DeShaun Holton) aka **Dirty Harry**; skutt og drept 11. april 2006 (og som Eminem også hyller i albumene *Relapse*, *Recovery* og *Kamikaze*)
*Bugz (Karnail Pitts); skutt og drept 21. mai 1999

## Diskografi

### Album

**The Underground EP* (1997)
**Devil's Night* (2001) (solgt 5 millioner verden over)
**D12 World* (2004) (solgt 7 millioner verden over)
**The Ambition* (ikke utgitt)

### Singler

**«Shit On You»* (2001)
**«Purple Pills»* (2001)
**«Fight Music»* (2001)
**«40 Oz»* (2004)
**«My Band»* (2004)
**«How Come»* (2004)
## Eksterne lenker
* 
*
KOnK

***KOnK*** var et norsk vittighets- og tegneserieblad som ble utgitt av Bladkompaniet med korte avbrekk i perioden fra 1967 til 1985. I 2008 ble det også gitt ut en julespesial av Schibsted med flere av de gamle tegnerne.

## Innhold
I første utgivelsesperiode (1967–1970) inneholdt bladet hovedsakelig en blanding av humoristiske tekster og vitsetegninger av norske skribenter og tegnere. I annen periode (1977–1985) ble det viet mer plass til tegneserier, og de fleste som var aktive tegnere, fikk store honorarer for sine bidrag. Humoren var både grovkornet, enkel og snill i en crazyhumoristisk tradisjon og, med enkelte unntak, uten særlig politisk brodd. Poengene var ofte språklige og formen til dels undergroundaktig.

Bladet hadde i 1984 et opplag på , med seks utgivelser pr år. Redaktør i denne perioden var Frank Arnesen.

## Bidragsytere
*KonK* betydde mye som arena for norske humorister og vitsemakere fra 1960-tallet og framover. Blant bidragsyterne var kjente tekstforfattere som Tande P, Knut Borge og Kjell Aukrust og toneangivende tegnere som Sven Sønsteby, Thore Hansen, Asbjørn Ystad, Ragnar Pedersen («Joker») og Morten M. Kristiansen («Morten M.»), men også yngre talenter som Tommy Sydsæter, Steffen Kverneland, Arild Midthun, John Arne Sæterøy («Jason»), Frode Øverli, Ruben Eliassen, Erik Hesby («Melke»), Bjørn Petter Bikset («Bix»), John Hofoss og Stian Bråthen.

Etter at *KOnK* gikk inn, fortsatte flere av de yngre tegnerne å levere stoff til *[[Norsk Mad]]* og *[[Pyton (tegneserie)|Pyton]]*. Denne vitsetradisjonen ble seinere delvis overtatt av reine tegneserieblader som *[[Ernie]]*, *[[Tommy & Tigern]]*, *[[Larson]]* og *[[Pondus]]*.

*KOnK*s første redaktør var Ragnar Pedersen («Joker»).

## Eksterne lenker
*  Tegneseriemuseet
*  Kort om Konks første år
*  Schibsted Forlag om juleheftet «KOnK Til Jul»
Teisme

**Teisme** er en metafysisk filosofi om at gud eksisterer transcendent, altså uavhengig og utenfor vår verden, men som fortsatt opererer innenfor det immanente. Det kan da ses som en motsetning til *[[deisme]]*.

Begrepet oppstod på 1600-tallet som en kontrast til det allerede etablerte begrepet ateisme.

## Se også
*Monoteisme
*Polyteisme
*Panteisme
*Ateisme
*Deisme
*Religionsfilosofi
*Agnostisk teisme

## Eksterne lenker
*
Del Norte County

**Del Norte County** er et fylke i den amerikanske delstaten California. Det ligger i det nordvestlige hjørnet av staten ved Stillehavet og grenser mot Humboldt County i sør og mot Siskiyou County i øst. Det har også grenser mot delstaten Oregon i nord mot fylkene Josephine County i nordøst og Curry County i nord.

Del Norte Countys totale areal er 3 185 km² hvorav 575 km² er vann. I 2000 hadde fylket 27 507 innbyggere. Administrasjonssenteret ligger i byen Crescent City som også er fylkets største by. Fylket ble grunnlagt i 1857 og har fått sitt navn etter sin beliggenhet lengst nord i staten.

## Eksterne lenker
*
Polk County (Oregon)

**Polk County** er et fylke i den amerikanske delstaten Oregon. Det ligger i den nordvestlige delen av staten og grenser mot Yamhill County i nord, Marion County i øst, Benton County i sør, Lincoln County i vest og mot Tillamook County i nordvest.

Polk Countys totale areal er 1 927 km² hvorav 8 km² er vann. I 2000 hadde fylket 62 280 innbyggere og administrasjonssenteret ligger i byen Dallas. Fylket ble grunnlagt i 1845 og har fått sitt navn etter USAs 11. president, James Knox Polk.

## Eksterne lenker
*
Benton County (Oregon)

**Benton County** er et fylke i den amerikanske delstaten Oregon. Det ligger i den nordvestlige delen av staten og grenser mot Polk County i nord, Lincoln County i vest, Linn County i øst og mot Lane County i sør.

Benton Countys totale areal er 1 759 km² hvorav 6 km² er vann. I 2000 hadde fylket 78 153 innbyggere og administrasjonssenteret ligger i byen Corvallis. Fylket ble grunnlagt i 1847 og har fått sitt navn etter senator Thomas Hart Benton.

## Eksterne lenker
*
Torbjørn Yggeseth

**Torbjørn Yggeseth** (1934–2010) var en norsk skihopper, pilot og idrettsleder. Han konkurrerte for Heggedal Idrettslag i Asker da han var aktiv.

## Biografi
Yggeseth tok examen artium i 1953 før han gikk inn i Forsvaret der han utdannet seg til jagerflyger på flyskolen i Canada. Han ble senere pilot og testflyger i SAS der han var til han gikk av med pensjon i 1994.

Yggeseth vant skiflygingsrennet i Kulm i 1959, og fikk samme år Sportsjournalistenes statuett som «Årets idrettsnavn». Han ble nummer fem i OL 1960 i Squaw Valley. I 1963 vant Yggeseth hopprennet i Holmenkollen.   I den tysk-østerrikske hoppuken kom han på andreplass sammenlagt både i 1962/63 og 1963/64, og han vant to enkeltrenn, i Bischofshofen sesongen 1962/63 og i Oberstdorf sesongen 1963/64. Hans beste plasseringer i NM var en andreplass i 1963 bak Torgeir Brandtzæg og en fjerdeplass i 1958. I OL 1964, da det for første gang ble arrangert to hopprenn i et OL, kom han på 14.- og 28.-plass.

I 1965 var Yggeseth sammen med Per Jorsett kommentator fra NM i hopp i Skuibakken. Der uttalte han: «... selv for Engan er det ikke moro å hoppe etter Wirkola». Dette er første gang det er registrert at dette uttrykket ble brukt.

Yggeseth var leder for hoppseksjonen til Det internasjonale skiforbundet fra 1982 til 2004. Han ble omstridt i 2004 da han nektet kvinnelige hoppere å delta i skiflygingsrenn.

I 2008 ble Yggeseth diagnostisert med uhelbredelig prostatakreft. Sykdommen førte til at han måtte ta en livsnødvendig operasjon. Operasjonen gjorde ham lam fra livet og ned slik at han ble sittende i rullestol.

## Utmerkelser
Yggeseth ble tildelt Holmenkollmedaljen i 1963 (sammen med Alevtina Koltsjina, Pavel Koltsjin og Astrid Sandvik). Han var æresmedlem av Det internasjonale skiforbundet samt Norges Skiforbund.

## Referanser


## Eksterne lenker
*
OSEBX-indeksen

**OSEBX-indeksen** er Oslo Børs' hovedaksjeindeks. Per 1. desember 2017 består den av 67 selskaper.

Utvalget i indeksen revideres 2 ganger årlig, i mars og september.

## Selskap i OSEBX-indeksen

Oppdatert pr. 13. mars 2026 med endringer annonsert 11. mars 2026

## Referanser




## Eksterne lenker
* Oslo Børs – OSEBX-indeks
* Oslo Børs – Alle aksjer
Ekliptikken

**Ekliptikken** er den imaginære sirkelen på himmelkulen som solen beveger seg over i løpet av ett år. Den ligger i baneplanet for jordbanen rundt solen. Siden jordaksen er skråstilt i forhold til ekliptikken, har solen i senit, sett fra ekvator en vandring fra loddrett over hodet ved jevndøgnene til mindre enn  nord eller syd. Solen blir da i senit over Krepsens vendekrets i nord ved sommersolverv og Stenbukkens vendekrets i syd ved vårt vintersolverv.

Ifølge TV-programmet *Norsk attraksjon*, som ble sendt på NRK1 26. september 2009, lå polarsirklene sommeren 2009 på bredde  . Dermed lå vendekretsene på bredde  og ekliptikkhelningen var  på samme tid. Fordi jordaksens aksehelning nå langsomt reduseres med ca.  per år, beveger vendekretsene seg for tiden mot ekvator med ca.  ) per år. Tilsvarende beveger den nordlige polarsirkelen seg nordover.

Dyrekretsen befinner seg i et belte omkring ekliptikken. Solen, månen og alle de planetene som kan ses med det blotte øye, befinner seg innenfor dyrekretsens grenser. Solens vandring gjennom dyrekretsen er en gammel kalenderinndeling som i dag brukes i astrologien til å lage horoskoper med.

## Referanser




## Eksterne lenker
* Artikkel fra NASA om ekliptikken (engelsk) 
* Artikkel fra Durham University om ekliptikken (engelsk)
* Obliquity of the Ecliptic and Nutation www**.**neoprogrammics**.**com
Golgiapparat

**Golgiapparat** er en organelle i cellen hvor glykoproteiner som dannes i cellen gjøres ferdig og lagres, golgiapparatet er kontrollsenteret for proteinsorteringen. Det består av en rekke avflatede membransekker, cisterner, som ligger veldig tett sammen.  De henger ikke sammen med endoplasmatisk retikulum (ER), men har en forbindelse ved at vesikkler som snøres av fra ER, smelter sammen og danner nye cisterner. Slik blir proteiner overført fra ER til golgiapparatet. Apparatet raffinerer, pakker og leverer ferdig syntetiserte proteiner fra ER.
Derwent Valley Mills

**Derwent Valley Mills** er et verdensarvsted ved elven Derwent i Derbyshire i England.Spinnerifabrikkene ble grunnlagt på 1800-tallet. De hadde en ny teknologi for å spinne bomull, utviklet av Richard Arkwright. Derwent Valley regnes på grunn av dette som den moderne fabrikkens fødested. 

I tillegg til selve fabrikkene er også arbeiderboliger og annet med blant de 867 fredede bygningene i Cromford, Belper, Milford, Darley Abbey og Lombe's Mills. 

Stedets historie vises i Working Textile Museum som ligger i Arkwrights Masson Mill. Det har blant annet omkring 680&nbsp;000 trådsneller i sin utstilling. 
## Referanser
Lisa Dillan

Lisa Dillan er frilans sanger. Hun jobber også som komponist og performancekunstner, og er førsteamanuensis i improvisasjon ved Norges Musikkhøgskole, der hun også har undervist siden 2001. Hennes hovedvirksomhet som musiker har siden 1991 vært innenfor improvisert musikk, jazz og samtidsmusikk.  

Med Asbjørn Erlend Lerheim på gitar hadde hun fra 2009 duoen «Quite Quiet Project» som spiller Elvis og har plateprosjekt med Bugge Wesseltoft og Nils Petter Molvær. Dillan har sunget inn to plater med melodier fra Elvis Presleys repertoar akkompagnert av Lerheim og flere av Presleys egne musikere, blant annet James Burton.

Andre prosjekter er Lisa Solo, trioen ”Pastill” med danserne Steffi Lund og Anne Panda Gjems Rudi samt duo med danseren Pia Lindy. Lisa medvirket i rollen som Tycho Brahe i en Opera i Bergen med samme navn. Lisa medvirket på improskive med bla Nestor Pauline Oliveros fra USA og Øyvind Storesund (Kaizers) i et prosjekt ledet av Else Olsen S. 

Lisa har turnert i Kina, Russland, Japan, USA, Nederland, Tyskland, England, Spania, Frankrike, Finland, Danmark, Sverige og Norge. 

Lisa har siden 1997 også jobbet parallelt med intermediale, improviserte prosjekter og konstellasjoner hvor man krysser ulike kunstformer som for eksempel lyd, bevegelse, video og lys. I de senere årene har hun også komponert stykker hvor hun fusjonerer egen koreografi, bevegelse og komposisjon.

## Utgivelser
* *Vocal improvisations* (Euridice, 2005)
* *Arousal* (CD og DVD, AIM, 2010). Innspilt i Vigelandsmausoleet
* *Love Me Tender - The Quite Quiet Way*, 2012
* *Change Of Habit*, 2015

## Bestillingsverker i krysningen lyd/bevegelse
• 2003: ”Frekvens” av og med Hild Sofie Tafjord og Lisa Dillan, bestilt av 
foreningen Ny Musikk
• 2008: ”Impro 08”, bestilt av Stamsund Int. Teaterfestival 
• 2011: ”Who is?” komposisjon, koreografi og regi av Lisa Dillan, bestilt av 
ensemblet ”Små Grå”
• 2013: 12 komposisjoner/performancer, bestilt av Litteraturfestivalen i 
Stavanger
(Kapittel 13, Artist in residence)
• 2015: ”Blue Note”, komposisjon og koreografi av Lisa Dillan, bestilt av 
vokalensemblet Oslo 14
Kunstneriske utviklingsprosjekter

## Referanser
Lene Grenager

**Lene Grenager** (født 1969) er en norsk cellist og komponist som hovedsakelig arbeider med samtidsmusikk.  

Hun ble utdannet ved Norges musikkhøgskole 1988–1993. 

Blant hennes verker er «Hellristning I» med Kyberia (*Navigations*, 2000), «Zyklus» med Ametri Strykekvartett (2001). Selv ga hun ut *Slåtter, slag og slark* (Euridice, 2006).

## Karriere
Grenager er medlem av improvisasjonsgruppen SPUNK og kvartetten Lemur, og har en duo med den svenske sangeren Sofia Jernberg. Hun har skrevet verk for blant annet Affinisensemble, Trio Alpaca og andre norske og internasjonale ensembler, og har også virket som dirigent.

Hun har arbeidet profesjonelt som komponist siden 1995, med bestillinger fra blant andre Cikada, Ensemble Ernst, Trondheim symfoniorkester, Bodø Sinfonietta og Affinis ensemble. Verkene hennes har blitt framført på festivaler i Norge og Europa, og elektronikk inngår i flere av arbeidene hennes.

Som cellist arbeider hun hovedsakelig med improvisasjon, særlig i SPUNK, Lemur og duoen med Jernberg. Hun har opptrådt på festivaler i Europa og USA, og samarbeidet med flere musikere og ensembler innen samtids- og improvisasjonsmusikk.

Grenager har medvirket som komponist, musiker og produsent på en rekke utgivelser, blant annet *Affinis-suite* (2009), *Slåtter, slag og slark* (2006), *ystema naturae* (2010) og *Smilodo* (2015).

## Priser og utmerkelser
Hun mottok Lindemanprisen for ungdom i 2002, og Statens arbeidsstipend (2002–2004). Under Ultimafestivalen ble hun tildelt Arne Nordheims komponistpris for 2018.

Hun er blitt nominert til to Spellemannpriser: for *Systema naturae* ble hun nominert til Spellemannprisen 2010 i klassen samtidskomponist og for musikken til *Khipukamayuq* utgitt av Marianne Baudouin Lie og Trondheim Sinfonietta ble hun nominert til Spellemannprisen 2016 i klassen TONOs komponistpris. Hun ble nominert til Norsk Komponistforenings Årets verk 2025 for *An Atlas of Geographical Wonders Part IV Volcanoes*.

## Produksjon

### Diskografi
Utgivelser der Grenager er kreditert som komponist eller utøver:

* TEIP TRIO & Lene Grenager: *Improvisasjon av 13. januar 2023* (2025)
* Lene Grenager: *Works for bass Vol. II*, Michael Francis Duch (2020)
* *Atlantis, Utopia & Ulvedrømmer,* Marianne Baudouin Lie (2020)
* *Hus,* basert på 3 bilder av Hanne Borchgrevink
* *Mixed - Handedness,* Lene Grenager (2018)

### Verkliste

* *Reconstruction V* (Contrabass, tape and video) (2022)
* *Waning Crescent* (two recorders) (2020)
* *SKIN* ( two perc, embroidered score and video) (2019)
* *Fire fuglesanger* (voice, clarinet) (2019)
* *Wood and Metal* (perc trio and samples) (2018)
* *Traces of light* (orchestra) (2018)
* *Mixed handedness* (solocello) (2017)
* *Østfolds tapte lydbilder* (video, scores) (2017)

## Referanser


## Litteratur
* 

## Eksterne lenker
* 
* 
* 
*  Tidligere hjemmeside
*  Medlem av Norsk Komponistforening 
*  Verkliste fra NB Noter
Sørstatene

**Sørstatene** (*The South*), er en betegnelse dels på de delstater i USA som sluttet seg til Amerikas konfødererte stater (Confederate States of America) (CSA) og gjorde opprør mot regjeringen i Washington D.C.. Og dels den geografiske gruppe amerikanske delstater som ligger sør for Delawarebukten og elven Ohio og øst for Texas. 

I 1860 og 1861 løsrev en rekke av USAs stater seg fra Unionen. Statene ble i første omgang selvstendige, men etter hvert sluttet de seg sammen og dannet  Amerikas konfødererte stater (CSA). Sør-Carolina løsrev seg som første stat fra unionen den 20. desember 1860 og Mississippi, Georgia, Alabama, Louisiana, Florida og Texas fulgte raskt etter. CSA ble etablert i 1861 med USAs tidligere krigsminister Jefferson Davis som president og med Montgomery i Alabama som hovedstad. Senere sluttet også Virginia, Arkansas, Tennessee og Nord-Carolina seg til CSA, og med Virginias inntreden ble hovedstaden flyttet til Richmond.  

Det som historisk har kjennetegnet de fleste sørstater er at slaveri var tillatt og at økonomien i hovedsak var basert på plantasjedrift.

## Deep South og bomullsbeltet
Betegnelsen «The Deep South» knyttes særlig til Alabama, Georgia, Louisiana, Mississippi og Sør-Carolina. Noen tar også med deler av Virginia, Tennessee, Nord-Carolina og Arkansas i denne fellesbetegnelsen. 

Deep South faller delvis sammen med **bomullsbeltet**, kjerneområdet for bomullsdyrking i USA. Før borgerkrigen var de store bomullsplantasjene basert på slavedrift.

I Onkel Toms hytte (utgitt 1852, før borgerkrigen) brukes *down south* om området med bomullsplantasjer. Uttrykket tillegges bl.a. Onkel Toms opprinnelige eier, Mr. Shelby fra Kentucky.

## Upper South og Upland South
**Upper South** brukes om sørstatene nord for Deep South og er altså et politisk begrep. 

**Upland South** er beskrevet ved landformasjoner, historie og kultur. Det omfatter bl.a. den sørlige delen av Appalachene. Motsatt Upper South avgrenses det således ikke av delstatsgrenser. Det strekker seg fra det nordlige Georgia til de sørligste delene av nordstater som Illinois og Ohio. Upland South har vært et kjerneområde for musikkformer som oldtime, country og bluegrass.

## Liste over sørstatene
*Texas
*Arkansas
*Louisiana
*Mississippi
*Alabama
*Tennessee
*Georgia
*Florida
*Nord-Carolina
*Sør-Carolina
*Virginia
*Oklahoma (delstat først i 1907)

## Sørstater som var medlem av unionen under borgerkrigen
*Missouri
*Kentucky
*Vest-Virginia (skilt ut fra Virginia i 1863)
*Maryland
*Delaware

## Referanser
Storsirkel

En **storsirkel** er en sirkel på overflaten av en kule som har samme omkrets som kulen. Storsirkelen deler kulen i to like halvkuler. Med andre ord: en storsirkel på en kule er en sirkel på kulens overflate som har samme senterpunkt som kulen selv. En storsirkel er den største sirkelen som kan tegnes på en gitt kule.

En *småsirkel* er en sirkel på kuleoverflaten med en radius mindre enn storsirkelens. En slik sirkel kan dannes ved at et plan skjærer kuleflaten uten å gå gjennom sentrum i kulen. 

Storsirkler er i sfærisk geometri (kulegeometri) analogien til «rette linjer» i euklidsk geometri (plangeometri). Se også sfærisk trigonometri.

Storsirkelen på kuleoverflaten er den kurven som har den minste krumningen.  Den korteste veien mellom to punkter på overflaten finner en ved å følge storsirkelen gjennom de to punktene. Avstanden mellom to vilkårlige punkter på en kule er kjent som *storsirkelavstanden*. Selv om dette er den korteste avstanden mellom to punkter er det vanskelig manuelt å navigere fra det ene punktet til det andre, ettersom kursen forandrer seg hele tiden, bortsett fra når kursen er rett nord, rett syd eller langs ekvator. Derfor blir ruter langs en storsirkel ofte delt inn i en serie av kortere linjer  som gjør det mulig å bruke en fast kurs mellom veipunkter langs storsirkelen. Ved å bruke en GPS-mottaker som hele tiden kan vise avviket fra en rute, er det er blitt betydelig enklere å følge en storsirkel-rute.

Når interkontinentale flyruter tegnes på et flatt kart (som f.eks. bruker Mercator-projeksjon), ser kurvene ofte krumme ut. Dette er fordi rutene ligger langs storsirkler. En rute som ville sett ut som en rett linje på kartet, ville i realiteten vært lengre.

Ekvator er en storsirkel. De andre breddegradene er småsirkler, fordi de har mindre radius enn ekvator; deres senterpunkt ligger ikke i jordens sentrum. Lengdegradene er på grunn av Jordens flattrykning ikke storsirkler, men tilnærmede ellipser. Den korteste vei mellom to punkter på Jorden kalles en geodetisk linje. Denne ligner på storsirkelen, men er litt kortere. Som eksempel på dette kan man tenke seg en reise ved ekvator så langt som mulig fra vest til øst. Da vil den korteste veien gå over en av polene og ikke langs ekvator. Avstanden over en pol er ca. 20003,9 km, mens avstanden rundt ved ekvator er ca. 20037,5 km.

Skip og fly følger ruter langs en storsirkel når strøm og vind ikke spiller noen stor rolle. For fly som flyr vestover mellom kontinentene på den nordlige halvkule, vil disse rutene strekke seg nordover inn i det arktiske området, mens fly som flyr østover normalt flyr lenger sør enn storsirkelen for å dra fordel av jetstrømmene som går østover.

## Eksterne lenker
* Jorden ifølge WGS 84.
Kirkeordinansen

Ved **kirkeordinansen** av 1537 ble den evangelisk-lutherske kirke innført i Danmark-Norge. En offisiell oversettelse ble stadfestet i 1539 og utgitt i 1542. Ordinansen karakteriseres som et praktisk-teologisk verk, en håndbok for kirkens virksomhet.

Etter et stort forarbeid utkom i 1604 *Utkast til en norsk Kirkeordinants – Etter Kong Christian IVs befaling forfattet av Norges Superintendenter*. De norske superintendantenes anbefalinger ble imidlertid ikke fulgt da Norge fikk sin egen kirkeordinans i 1607. Den danske kirkeordinansen fra 1537 ble stort sett lagt til grunn, men tilpasset norske forhold. Mange av kirkeordinansens regler ble senere i bearbeidet form inntatt i Christian Vs Norske Lov og i kirkeritualet.

## Litteratur
*Schwarz Lausten, Martin: *Kirkeordinansen 1537/39*, Danmark, Akademisk Forlag 1989.
*Ellingsen, Terje: *Kirkeordinansen av 1537*, Oslo, Verbum Forlag 1990.
**Utkast til en norsk kirkeordinants fra 1604*, Oslo, Jacob Dybwad 1917.
**Kirkeordinantsen av 1607*, Oslo, Den rettshistoriske kommisjon 1985.

## Eksterne lenker
* Alterbok
* Den danske ordinans http://lutherdansk.dk/Trellix/id134.htm av 1539
Shetlandsponni

**Shetlandsponnien** stammer fra Shetlandsøyene, nordøst for Skottland, der de har eksistert i mer en 2&nbsp;000 år. Arkeologiske utgravninger på Shetlandsøyene viser at det fantes små ponnier på øyene i bronsealderen, men opprinnelsen til den småvokste shetlandsponnien er både uklar og omdiskutert. 

En av teoriene tar utgangspunkt i at hesten opprinnelig kom til Shetlandsøyene fra Norge. Shetlandsponnien er imidlertid en varmblodshest, noe som taler for et mer sørlig opphav enn Skandinavia. Typen er liten og sterk, noe som sammen med varmblodsopphavet taler til fordel for en hest av tundra og/eller fjelltype, som kan ha migrert via is- og landmasser fra det sørlige Europa. En av teoriene inkluderer også kryssing av den opprinnelige ponnien med orientalsk blod. Denne teorien har sammenheng med at det finnes to grunnleggende typer av denne hesten; en med kraftig benbygning og et noe lengre hode, og en med lettere benbygning, høyt båret hale og et finere hode. Disse typene forble mer eller mindre uendret fram til utpå 1600-tallet.

På 1800-tallet ble rasen importert til Skottland og England for å være med i gruvedriften. Til å ha en gjennomsnittshøyde på 100 cm er de overraskende sterke, de kan trekke det dobbelte av sin egen vekt, noe som er mer enn de store trekkhestene klarer. Shetland Pony Stud-Book Society ble etablert i 1890 og hadde som formål å stambokføre raseindivider. Den norske stamboken opprettholdes av Norsk Ponniavlsforening, som registrerer og utsteder hestepass for ponnier i Norge.

På Shetlandsøyene er det et nakent landskap uten trær, men med stein og en tynn jordbunn med stritt gress og lyng. Dette har satt sitt preg på rasen, både i utseende og egenskaper, og gitt en hardfør og lite kresen ponnirase.

Shetlandsponni er en svært allsidig ponni som egner seg like godt til ridning som til kjøring. Ponniene er snille barneponnier som lærer fort og er gode førstehester, likegodt er de flotte kjørehester for voksne.

## Rasefakta
* De skal ikke være høyere enn 107 cm ved 5-års alder, 105 ved 3-års alder, og avlsmålet er å få de små og edle, ikke dvergaktige.
* De skal ha et lite hode med bred panne, store øyne og nesebor, med små muler og ører. Halsen skal være vel ansatt og skuldrene godt vinklet og manken markert. Ryggen skal være kort med god dybde og bredde og en god muskelsetning.
* Beina skal være kraftige med korte piper og godt markerte ledd. Høvene skal være sterke og runde.
* De skal ha en god, tykk pels om vinteren, og en kort, tynn og blank sommerpels. Hovskjegget skal være tett og rett.
* De kan ha alle farger, også flekkete.

## Se også
* Hest
* Ponni

## Kilder
* British Native Pony Breeds – The Shetland Pony. Besøkt 30. desember 2008

## Eksterne lenker
*
Frode Mikaelsen

**Frode Mikaelsen** (født 19. mai 1969 i Hamar) er en norsk visesanger og komponist, basert i Bodø, utdannet siviløkonom.
Han utga *Ut på tur* (Euridice, 2000) som ga flere uker på Norsktoppen (6.-plass). Hans andre utgivelse er *Fin* (Turn Left, 2005). Ellers har Mikaelsen medvirket på utgivelser med Lise Håvik.

## Eksterne lenker
* frode-mikaelsen.no
Rudolf Olsen

**Rudolf Fredrik Olsen** (1882–1951) var en norsk skipsreder.

## Bakgrunn
Han var sønn av skipsreder Thomas Fredrik «Store-Fred» Olsen (1857–1933) og Maren Sofie Hoelstad Enger (1860–1919). Rudolf Olsen var storebror til skipsreder Thomas Olsen (1897–1969) og via farens utenomekteskapelige forhold, også bror til billedkunstneren Gösta Hammarlund (1903–1987). Rudolf Olsen var nær venn av sangerinnen Aase Bye (1904–1991)

## Virke som skipsreder
Han ble skipsfartsutdannet i Storbritannia, Frankrike og Belgia. Fra 1914 arbeidet han for farens rederi, der han sammen med kontorsjef Johan Ludvig Mowinkel Müller (1873–1940), ble partner i 1916 og firmaet ble til Fred. Olsen & Co.; fire år før broren Thomas ble inntatt. Etter farens død av kreft i 1933 hadde firmaet over seksti skip som Rudolf og broren Thomas Olsen overtok. De var også engasjert i flere andre selskaper innen handel, industri og skipsfart. Blant annet tok Rudolf Olsen initiativet til etableringen av Det Norske Luftfartselskap og landets første flyrute med passasjertrafikk som ble etablert mellom Bergen, Stavanger og Oslo den 7. november 1934. Med tilnavnet «Svarte Rudolf» var han rederiets drivende kraft.

## Rederiet etter hans død
Rudolf døde av kreft i 1951. Hans bror forsøkte å drive videre, men måtte trekke seg tilbake av helsemessige årsaker. Fra et  ekteskap med  Helene Feyer Andvord (1894–1973, senere gift med Nicolai Eger) hadde Rudolf et barn, datteren Sofie Helene Wigert (1913–1982). Da Rudolf døde i 1951, var det en firmaklausul om at kvinner ikke hadde arverett. Dette innebar at rederiet i 1955 ble overtatt av sønnen til Thomas Olsen, Fred. Olsen (skipsreder) (født 1929, senere kalt «Lille-Fred»). Rudolf Olsens datter arvet betydelige verdier etter sin far og etablerte sitt eget rederi *Olsen Daughter A/S* i 1955.

## Eiendommer
 Omkring 1918 fikk han oppført privat residens i Drammensveien (Oslo) 80D med Ole Sverre som arkitekt. Videre hadde Rudolf Olsen i 1935 kjøpt store arealer på Rød-Dirhue landskapsvernområde på Tjøme og bygd feriehus der. Datteren og ektemannen Knut Wigert overtok dette. Det ble i ekteparets eie inntil hennes død i 1989, da hennes barn fra ekteskapet med Schibsted-arving Henrik J. S. Huitfeldt, Henrik Jørgen og Alexandra, fikk rettens medhold i at de skulle overta eiendommen.

## Utmerkelser
Olsen var fra 1917 generalkonsul for Italia. Han ble i 1938 utnevnt til ridder av 1. klasse av St. Olavs Orden.  Ettersom han var mangeårig styremedlem for Dr. Holms Hotel bekostet han etableringen av «Rudolf Olsens vei» på Geilo. Datteren Sofie etterfulgte ham i styret. Han ble utnevnt til kommandør av Italias kroneorden og av den belgiske Kroneordenen, var offiser av den italienske Sankt Mauritius' og Sankt Lasarus' orden og ridder av 1. klasse av Finlands hvite roses orden.  Da han døde i 1951 lå det krans fra kronprinsparet (kronprins Olav og kronprinsesse Märtha) der.

## Referanser
Grimsmoen flyplass, Folldal

**Grimsmoen flyplass, Folldal** er en flyplass i Folldal kommune i Innlandet. ICAO-flyplasskoden til flyplassen er ENGN. Flyplassen brukes en del til seilflyging, fordi dens plassering i nærheten av Rondane og Dovrefjell gir muligheter for fjellbølger.

Plassen ligger langt fra bebyggelse på et flatt moreneplatå med bratt skråning ned fra begge ender av rullebanen. Byggingen av flyplassen startet sommeren 1970, og den sto ferdig i mars 1971. Selv om banen er av grus, er det betongplattinger i begge ender der det kan gjøres motorprøve uten å ødelegge propellen. Det er fare for reinsdyr på rullebanen.

## Referanser


## Eksterne lenker
* Grimsmoen på norskeflyplasser.no
Hattfjelldal flyplass

**Hattfjelldal flyplass** er en flyplass i Hattfjelldal kommune i Nordland. Flyplassen har ICAO flyplasskode ENHT.

## Historie
Lette småfly tok i bruk gresslettene i Hattfjelldal fra 1933. Da tyskerne invaderte Norge våren 1940, brukte de Hattfjelldal som mellomstasjon da tyske fly bombet Narvik og troppetransportskip som lå utenfor Harstad. De la rullebanedekke av tre, slik at de kunne lande med tyngre Stuka (Ju 87)-fly. Tredekket ble erstattet av et permanent dekke av betong i 1943. Rullebanen med det opprinnelige betongdekket er fremdeles i bruk i 2010.

Blant bygningene som tyskerne bygde i tilknytning til flyplassen, er en hangar som siden 1950-tallet har huset Arbors sponplatefabrikk. Også dagens kommunehus i Hattfjelldal samt en skole ble bygd av tyskerne under krigen.

Flyplassen brukes av Hattfjelldal flyklubb.

## Kilder/eksterne lenker

* Hattfjelldal på norskeflyplasser.no
* NRK: Herfra bombet tyskerne Narvik (6. desember 2010)
Studley Royal Park

**Studley Royal Park** er en park i North Yorkshire i England. Den har vært et verdensarvsted siden 1986, og ligger omkring ruinene av klosteret Fountains Abbey. 

Parkanlegget har elementer som går tilbake til det 18. århundre, som Studley Royal Water Garden med bemerkelsesverdig landskapskunst og en kanal. Det er også et nygotisk slott der.
Fred. Olsen (1929–)

**Thomas Fredrik Olsen** (født 1929) er en norsk skipsreder. Han ledet fra 1955 firmaet Fred. Olsen & Co. Han er sønn av skipsreder Thomas Olsen og bror av Petter Olsen.

## Bakgrunn

Fred. Olsen tilhører slekten Olsen fra Hvitsten; han er oldebarn av Petter Olsen som startet som skipper og skipsreder i Hvitsten og som la grunnlaget for det senere firmaet Fred. Olsen & Co. Onkelen Rudolf Olsen ledet familiefirmaet i en årrekke og var dets drivende kraft; Rudolf Olsen tok opp sin yngre bror, Fred. Olsens far Thomas Olsen, som partner. Etter Rudolf Olsens død i 1951 forsøkte Thomas Olsen, som inntil da hadde inntatt en nokså underordnet rolle, å drive videre, men måtte allerede fire år senere tre til side. På grunn av en firmaklausul om at ingen kvinner kunne sitte i ledelsen, ble Rudolf Olsens eneste barn Sofie Helene Olsen utelukket fra å etterfølge faren, og hun valgte i stedet å starte sitt eget rederi Olsen Daughter. Fred. Olsen, som var hennes fetter, ble i stedet den som overtok ledelsen av familiefirmaet. Fred. Olsen har en yngre bror, Petter Olsen.

## Ledelse av Fred. Olsen & Co.

På midten av 1960-årene så Fred. Olsen muligheter innen oljesektoren, spesielt på letesiden, og han var en av initiativtagerne til etableringen av Norwegian Oil Consortium (NOCO) og senere Saga Petroleum A/S. Også innen offshoresektoren har Fred. Olsen & Co. – selskapene vært blant pionerene i Norge.  I et raskt stigende olje- og offshoremarked ble det fra 1973 bygget opp en offshoredivisjon med Dolphin International Inc. (Houston) og senere Dolphin A/S (Tananger) og Dolphin Drilling (Aberdeen) som operasjonsselskaper.

Virksomheten i Akergruppen, som frem til 1970-årene var vokst til landets største industriarbeidsplass, ble omstrukturert fra bygging av skip til konstruksjoner og service for offshorenæringene. Rederiet bidro til byggingen av Aker H-3-riggene, og kontraherte i begynnelsen av 1970-årene selv flere enheter. Dolphin, som opererer riggene, har gjennomført offshoreoppdrag i Nordsjøen, Middelhavet og Mexico-gulfen samt utenfor Syd-Amerika, Alaska, Sakhalin, Australia og Indonesia. Dolphin-selskapene var tidligere aktive innen relaterte tjenester som prosjektering, brønnvedlikehold, dykkertjenester og fjernstyrte undervannsfartøy. Disse aktivitetene er senere solgt.

Fred. Olsen Production AS ble etablert i 1994 og har utviklet en rekke prosjekter innen flytende oljeproduksjon. I 1997 ble offshore- og energi-aktivitetene samlet i Fred Olsen Energy ASA (FOE), et nytt, selvstendig selskap. FOE er kontrollert av Olsen-selskapene Bonheur og Ganger Rolf, notert på Oslo Børs.

Fred. Olsen var i flere år styreformann for Akergruppen.

I 1993 tok Olsen opp datteren Anette Sofie Olsen som partner, og han overlot senere eierskapet til henne.

## Referanser


## Eksterne lenker
* Om Fred. Olsen, fra *Norsk biografisk leksikon*
Petter Olsen

**Petter Halfdan Rudolf Fredrik Olsen** (født 1948) er en norsk investor og medlem av shippingfamilien Olsen som eier Fred. Olsen & Co. 

Olsen solgte seg i 2024 ut av familieselskapet Firmament, og kontrollen over selskapet ble overført til hans tre døtre. Olsen ble 18. september 2024 slått personlig konkurs av Oslo tingrett.

## Munch-samlingen
Olsen eier tilsammen 38 bilder laget av Edvard Munch, hvorav 20 er oljemalerier. Han eide en av de fire originale utgavene av Edvard Munchs *[[Skrik]]* (1893), i pastell, og har vært involvert i en juridisk feide med broren sin vedrørende den viktige Munch-samlingen som deres far, Thomas Olsen etablerte. Ifølge hans kones, Henriettes testamente, skulle samlingen overgå til Petter, den yngste sønnen. Fred. Olsen ville ikke anerkjenne dette, og gikk til sak mot sin bror. Petter Olsen endte med å vinne saken på alle punkter, først i Oslo byrett i 2001, deretter i Borgarting lagmannsrett året etter.

## Ramme Gaard
Petter Olsen har siden 1966 eid Ramme Gaard som ligger ved tettstedet Hvitsten i Vestby, og fikk i 2009 konsesjon for kjøp av Hauger gård som ligger på andre siden av Hvitsten. Olsen kjøpte opprinnelig Hauger gård fra Norske Skog i 2006, men kjøpet ble den gang opphevet av Landbruksnemnda. Etter Olsens personlige konkurs ble Ramme Gaard tatt over av Kristian Siem.

## Bærekraft og kultursenter
Siden 1986 har Ramme gård vært drevet økologisk, og det produseres melk, kjøtt, poteter, gulrøtter, tomater og diverse grønnsaker for butikken på gården. Bærekraft og biologisk mangfold ligger til grunn for alle gården planer knyttet til jord- og skogbruk. Alle nye bygninger varmes opp av et flisfyringsanlegg, der trevirket skaffes til veie fra rydding og pleie av kulturlandskapet. Flere av husdyrartene på gården er enten bevaringsverdige eller utrydningstruede.

Det satses også på et vidt spekter av kulturarrangementer på Ramme gård, som tar i mot besøkende i helgene og daglig (ikke mandag) i sommersesongen. I tillegg til gårdsbutikk og Diversen Café er det utstillinger, foredrag, konserter og festivaler. Shakespeare-festivalen ble etablert sommeren 2006 og Rammerock ble gjennomført første gang i 2007. Det er også hagedager på forsommeren og høsten, samt et julemarked.

Petter Olsen planla et underjordisk Munchgalleri og museum på Ramme gård i 2010, hundre år etter at Edvard Munch kjøpte gården Nedre Ramme.

## Referanser




## Eksterne lenker
* Ramme gård
Alliansen (Sverige)

**Alliansen** (tidligere *Allians för Sverige*) er et fellespolitisk programsamarbeid på borgerlig side mellom Moderata samlingspartiet, Folkpartiet liberalerna, Kristdemokraterna og Centerpartiet som ble inngått før Riksdagsvalget 2006 i Sverige. 

Arbeidet med *Allians för Sverige* var å tydeliggjøre regjeringsalternativene i Sverige før valget på samme måte som den Rød-grønne regjeringen gjorde i Norge før Stortingsvalget 2005.

Partiene satte ned seks komitéer som skulle utdype hvor samarbeidet ville stå. De seks gruppene arbeidet på følgende områder:

* Politikk for økonomisk vekst 
* Mer kunnskap, en moderne undervisningspolitikk
* Sverige i verden på 2000-tallet
* Velferd for trygget og valgfrihet
* Vekst i Sverige: Arbeids- og næringspolitikk for jobb, entreprenørskap og vekst i hele landet
* Rettspolitikk for trygghet

Gruppen markedsførte seg i valgkampen med to partiledermøter i Högfors og Bankeryd samt valgkampturneer. Det ble forsøkt et liknende samarbeid foran Riksdagsvalget 1991 som resulterte i at Carl Bildt fra Moderaterna ble statsminister.

I januar 2019 uttalte partilederene i både Moderaterna og Kristdemokraterna at Alliansen er over i sin daværende form, da Centerpartiet og Liberalerna valgte å støtte en regjering beståande av Socialdemokraterna og Miljöpartiet.

## Eksterne lenker
* 
* Valmanifest 2006